  Майя Бывальцева Удмуртиысь 76 процентэз бадӟым классъёсын дышетскисьёс школа бере вузъёсы пырыны малпало. Сыӵе лыдпусэз шараязы «Тест-драйв в Уральском федеральном» ӵектослэн радъясьёсыз. Соос 1 сюрслэсь трос пиналъёс пӧлын юалляськон ортчытӥзы. Вылӥ дышетсконние пырыны шугъяськонъёс кылдытыны быгатӥсь мугъёс пӧлын пиналъёс веразы огъя кун экзаменэз но коньдон тырмымтэез. Эшшо 10 процентэз дышетскисьёс колледжъёсы но мукет шоръёзо ӧнер дышетсконниосы пырыны малпало. Мукетъёсыз ӧз быръе на. «Вуоно абитуриентъёслэн малпамзыя, вылӥ дышетскытэк асьме кунамы умой улыны уг луы. Соослэн верамзыя, дипломтэк улон мӧзмыт но начар луоз. Со сяна, тросэзлэн потэ интыяськемзы со уже, кытын вылӥ дышетскем кулэ. Ужбергатонэн вырыны мылкыд карисьёс но лыдъяло, соослы эрикрадъя но экономикая тодон-валанъёс одно ик басьтыны кулэ шуыса», — верамын ивортонын. Вуоно ӧнерзэ бырйизы ни 44 процентэз дышетскисьёс. Мукетъёсыз бырйисько на, куд-огезлэн со ласянь шугъяськонъёссы вань. Юалляськон ортчиз «Тест-драйв в Уральском федеральном» ӵектос кутскон азьын мерлыко вотэсъёсын. Тодэ вайытом, вожвылъяськон пыр потэм пиналъёслэн луонлыксы вань эскерон огъя кун экзаменэ пыриськыны, профессоръёсын вераськыны, но асьсэды студент интыын эскерыны: лекциосы ветлыны, общежитиын улыны, студентъёслэн столовоязы сиськыны. Радъясьёслэн верамзыя, ӵектослэн валтӥсь ужпумез — пиналъёслэсь Россиын вылӥ дышетонъя туала сӧзнэт сярысь мылкыдъёссэс тодон. Тегъёс: Дышетон Удмуртия пиналъёс школаос вылӥдышетсконниос  